Subject: [16-6][ehitus_planeeringud] Energiamajanduse korralduse seaduse ning keskkonnamõju hindamise ja keskkonnajuhtimissüsteemi seaduse täiendamise seaduse eelnõu (359 SE) menetlemine Riigikogus
From: Mari Tänav <[email-masked]>
To: <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, "TTJA" <[email-masked]>, <[email-masked]>, <[email-masked]>
Date: Wed, 21 Feb 2024 16:00:48 +0200

Austatud koostööpartner

Vabariigi Valitsuse algatatud energiamajanduse korralduse seaduse ning
keskkonnamõju hindamise ja keskkonnajuhtimissüsteemi seaduse täiendamise
seaduse eelnõu (359
<https://www.riigikogu.ee/tegevus/eelnoud/eelnou/b67f3e5e-0f29-46b9-84a0-5
e7b4e0cbd1d/energiamajanduse-korralduse-seaduse-ning-keskkonnamoju-hindami
se-ja-keskkonnajuhtimissusteemi-seaduse-taiendamise-seadus>  SE) võeti
Riigikogu menetlusse 16.01.2024 ja eelnõu juhtivkomisjoniks on
majanduskomisjon.

Eelnõuga kehtestatakse raamistik taastuvenergia kasutuselevõtu
kiirendamiseks. Täpsemalt sätestatakse Eesti õiguses Euroopa Liidu
vastavast määrusest tulenev võimalus ülekaaluka avaliku huviga
taastuvenergia projektide kiirendatud rajamiseks. Määratakse kriteeriumid,
missugustel tingimustel saab ära jätta keskkonnamõju hindamist. Ühtlasi
luuakse taastuvenergia projektidele leevenduse ja loodusväärtuste
hüvitusmeetmete süsteem. Ülekaaluka avaliku huviga taastuvenergia
projektideks loetakse riikliku energia- ja kliimakavaga 2030 määratud
energiaallikate projektid, näiteks tuuleenergia, päikeseenergia,
soojuspumpade ja biometaani tootmise projektid. Nimetatud projektide puhul
on võimalik teha erandeid loodusdirektiivist, linnudirektiivist ja
veepoliitika raamdirektiivist. Ülekaalukas avalik huvi on rakendatav
ainult projektide planeerimise käigus ja tegevusloa menetluses. Ülekaaluka
avaliku huviga taastuvenergia projekt peab asuma väljapool NATURA 2000
võrgustikku ega tohi kahjustada kaitsealuseid liike. Euroopa Komisjoni
algatatud rikkumismenetluse lahendamiseks täpsustatakse seaduses
keskkonnamõju hindamise programmi ja aruande avalikustamise teate sisu.

Eelnõu esimene lugemine Riigikogus on kavandatud 5. märtsile.

Kogu eelnõu menetlusega seonduv teave, samuti teave komisjonile eelnõuga
seoses laekunud arvamuste ja ettepanekute ning vastutava Riigikogu liikme
ja ametniku ning kaasatud isikute kohta on leitav
<https://www.riigikogu.ee/tegevus/eelnoud/eelnou/b67f3e5e-0f29-46b9-84a0-5
e7b4e0cbd1d/energiamajanduse-korralduse-seaduse-ning-keskkonnamoju-hindami
se-ja-keskkonnajuhtimissusteemi-seaduse-taiendamise-seadus> eelnõu
kaardilt parlamendi veebilehel.

Teavitatud huvirühmad: Eesti Energia AS, Eesti Elektritööstuse Liit, Eesti
Keskkonnaühenduste Koda, Eesti Linnade ja Valdade Liit,  Eesti
Tuuleenergia Assotsiatsioon, Keskkonnaamet, Mittetulundusühing Eesti
Keskkonnamõju Hindajate Ühing, Mittetulundusühing Eesti Taastuvenergia
Koda, OÜ Utilitas Wind, Tarbijakaitse ja Tehnilise Järelevalve Amet,
Tulundusühistu Energiaühistu, Tuuletehnoloogia Liit.

Lugupidamisega

Mari Tänav

Riigikogu majanduskomisjoni nõunik

T: +372 631 6438

 <mailto:[email-masked]> [email-masked]

Riigikogu, Lossi plats 1a, 15165 Tallinn

 <http://www.riigikogu.ee/> www.riigikogu.ee